Diari Oficial de la Generalitat Valenciana


Sumari del DOGV 2919, del 30-01-1997 (1997/853302)

ORDRE de 23 de gener de 1997, de la Conselleria d'Obres Públiques, Urbanisme i Transports, per la qual s'autoritza durant l'any 1997 els gestors administratius adscrits als col·legis oficials de la Comunitat Valenciana per a efectuar compulsa dels documents necessaris per a l'obtenció del visat de transport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2919

Data del DOGV
:   30-01-1997

Secció del DOGV
:   ALTRES DISPOSICIONS

Número del document
:   1997/853302


Data del document
:   23-01-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

ORDRE de 23 de gener de 1997, de la Conselleria d'Obres Públiques, Urbanisme i Transports, per la qual s'autoritza durant l'any 1997 els gestors administratius adscrits als col·legis oficials de la Comunitat Valenciana per a efectuar compulsa dels documents necessaris per a l'obtenció del visat de transport.  
L'Ordre de 22 de desembre de 1995, de la Conselleria d'Obres Públiques, Urbanisme i Transports sobre la realització del visat d'autoritzacions de transport, estableix en el seu article 4t que la documentació exigida podrà ser compulsada per les associacions professionals amb representativitat acreditada.  
Per tal d'evitar l'acumulació de documentació que habitualment s'ha produït en la Direcció General de Transports i procurar donar agilitat i eficàcia en la tramitació dels expedients de visat, sembla convenient ampliar el contingut de l'ordre esmentada en l'apartat anterior i facultar també a determinats col·lectius professionals perquè puguen realitzar compulsa de documents referent a expedients de visat de l'any 1997, sempre que garantesca la correcta utilització d'aquesta activitat.  
Per altra part, la participació massiva dels gestors administratius en els tràmits de presentació dels documents necessaris per a l'obtenció del visat anual d'autoritzacions de transport fa convenient l'establiment d'unes normes que permetesquen la compulsa de documents per part d'aquests per tal d'aconseguir en benefici dels administrats, una major agilitació del procediment.  
Per tot això, i en ús de les atribucions que em confereix l'article 35 e) de la Llei 5/1993, de 30 de desembre, del Govern Valencià, i el Decret 65/1991, de 15 d'abril, del Consell de la Generalitat Valenciana  
DECRETE  
Article 1  
Els gestors administratius adscrits als col·legis oficials de la Comunitat Valenciana, podran efectuar la compulsa dels documents necessaris per a l'obtenció del visat d'autoritzacions de transport per a l'any 1997.  
Article 2  
La compulsa dels documents mencionats s'haurà de realitzar pel propi gestor administratiu col·legiat sense que puga ser delegada aquesta facultat en un empleat. La compulsa de documents que preveu aquesta ordre tindrà caràcter gratuït, sense que es puga percebre cap tipus de contrapartida per aquest concepte.  
Article 3  
En la compulsa de documents, el gestor administratiu certificarà clarament que la còpia a compulsar es correspon fidelment amb l'original davant d'ell presentat, farà constar el seu nom i el cognom, la data i el seu número de col·legiat, i estamparà el seu segell professional.  
Article 4  
La Direcció General de Transports posarà en coneixement en els col·legis de gestors administratius de la Comunitat Valenciana les irregularitats que puguen ser detectades en l'activitat de compulsa de documents prevista en aquesta ordre, i quedarà exclòs automàticament de l'autorització per a compulsar el gestor administratiu responsable de la irregularitat.  
Article 5  
Els gestors administratius respondran a tots els efectes, que les còpies compulsades es corresponen fidelment amb els documents originals.  
Aquesta responsabilitat serà exigible d'acord amb el règim d'infraccions i sancions que estiguen establertes, sense perjudici de la responsabilitat penal que puga correspondre.  
DISPOSICIONS FINALS  
Primera  
Es faculta el director general de Transports per a dictar les instruccions complementàries per al desplegament i l'execució d'aquesta ordre.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 23 de gener de 1997.- El conseller d'Obres Públiques, Urbanisme i Transports: Luis Fernando Cartagena Travesedo.